als_Latn dik_Latn sag_Latn
Mikel Shallari ka pranuar vrasjen e ish-drejtuesit të policisë, Artan Cuku. Shallari, ka pranuar krimin duke treguar emrin e porositësit dhe vendin e fshehjes së dy armëve, të cilat i ka përdorur mbrëmjen e ekzekutimit.
Burimet thonë se i riu ka pranuar krimin pasi është njohur me akt-ekspertimin e profilit të ADN-së së krahasuar nga autoritete zviceriane.
Pas pranimit të krimit, mësohet se Shallari ka dërguar efektivët e policisë në fshatin Polovin të Kuçovës, ku edhe ka treguar vendin e fshehjes së armëve.
Mësohet se ekspertët e laboratorit të policisë shkencore në prani të prokurorit kanë sekuestruar me cilësinë e provës edhe dy pistoletat që mendohet se i ka përdorur ditën e krimit, të cilat janë dërguar për ekzaminim.
Ajo që për hetuesit tashmë është e qartë, është fakti se Mikel Shallari ka qenë në të njëjtin kohë, gjatë vitit 2014-2015 në të njëjtin burg me Bujar Dakën, vëllan e Agim Dakës, i vetvrarë me pistoletën e komisarit Artan Cuku në vitin 2005.
Veç këtij detaji, prokuroria e polici nuk përjashtojnë edhe pistën e hetimit të disa të rinjve nga Vlora dhe Fieri, të cilët janë përplasur verbalisht me Artan Cukun në kohën që ky I fundit ishte drejtues policie në Fier dhe Vlorë. Komisari Cuku u vra mbrëmjen e 8 prillit në hyrje të pallatit të tij.
als_Latn als_Latn als_Latn als_Latn als_Latn als_Latn